Sanctæ matris Ecclesiæ Lucdunensis Brochardus humilis Archiepiscopus, sanctæ Ecclesiæ filiis omnibus notum esse volumus, tàm præsentibus quàm futuris, qualiter venerabilis Erveus Congregationis monachorum sancti Philiberti Trenorchiensis Pater, nostram adierit præsentiam. Venit enim quorumdam nostrorum suorúmque consilio fultus  adjutorio amicorum, Ornadi videlicet,  Brochardi nostræ Ecclesiæ Clericorum, aliorúmque venerabilium virorum, supplici deposcens affectu, ut ecclesiam quamdam in honore S. Petri fundatam, sitam in villâ cui vocabulum est Corcellas, juxtà aliam villam quæ vocatur Lanciacum, ad custodiam sancti Stephani pertinentem, sacrosanctæ Trenorchiensi Ecclesiæ,  monachis ibidem Deo servientibus, ad censum daremus. Quod quia nuper simile quidquam illis feceramus (Ecclesiam scilicet S. Stephani in agro Osannense, sitam in villâ Sarciaco, per manum Ascherici  Beraldi, ad quorum officium pertinebat, ad censum dederamus) primùm facere distulimus. Sed quia prædictis viris rogantibus resistere minimè potuimus,  maximè Abbati, cæterísque fratribus sibi subjectis, cum quibus dudum me sociaveram familiaritate, præfatam ecclesiam de Corcellis, cum parochia  presbyteratu,  cæteris appendiciis suis, propter amorem  venerationem sanctorum ibi quiescentium,  ut mei memoria apud illos semper habeatur, illis ad censum dono  concedo, ut in perpetuum ea, septem solidos reddendo in synodo quæ hyemis tempore celebratur, proprio jure possideant. Rogavit interim nos prædictus Ornadus, ut quod ille sæpefatis monachis ex suis propriis rebus per scriptum dederat, cum hoc eodem dono nostrâ confirmaremus auctoritate, quod apud Montaniac villam,  Euverandam habetur, tam in silvis, quàm in planiciis. Confirmamus igitur hæc quæ suprâ diximus, donum videlicèt Ornadi,  ecclesiam de Corcellis, sicuti suprà dictum est, nostræ auctoritatis scripto:  ut firmiùs teneatur, nostri sigilli impressione signamus. Si qua verò persona, quod absit, temeraria præsumptione cœcáque cupiditate, quod Dei  nostrâ auctoritate deffendimus, in aliquo infringere præsumpserit, anathemate percutimus pèrenni, quandiù in hac malitia perseveraverit,  pro infractione mihi ac meis successoribus libram 1. auri persolvat,  sic demum quod fecimus inlibatum permaneat  inconvulsum. S. Brochardi humilis Archiepiscopi. S. Ornadi. S. Brochardi qui fuit nepos alterius Brochardi Archiepiscopi. S. Stephani Abbatis. S. Adalardi. S. Erimari. S. Guidonis. S. Evrardi Diaconi. S. Renconis Diaconi. S. Achini. S. Rainfredi. S. Tedbaldi. Data per manum Ornadi  Brochardi ad vicem Johannis Cancellarii publicè in curiâ nostrâ apud Ansam oppidum VI. Idus Septemb. II. feriâ XV. anno Cunradi Regis Jurensis. Quoique le sceau qui est de cire,  ovale, soit rompu, l’on reconnoît pourtant que l’Archevêque y est représenté assis, avec cette inscription: Brochardus Dei gratiâ Lugdunensis Archiepiscopus.